**Správa**

**o výsledkoch a podmienkach**

**výchovno-vzdelávacej činnosti**

**v materskej škole v Kurimanoch**

**za školský rok 2017/2018**

**Obsah**

|  |  |  |
| --- | --- | --- |
| 1. | Stanovisko zriaďovateľa.............................................................................................. | 3 |
| 2. | Východiská a podklady .............................................................................................. | 4 |
| 3. | Základné identifikačné údaje o škole ......................................................................... | 5 |
| 4. | Údaje o počte detí v materskej škole .......................................................................... | 6 |
| 5. | Údaje o počte predškolákov ....................................................................................... | 6 |
| 6. | Údaje o výsledkoch hodnotenia podľa poskytovaného stupňa výchovy a vzd........... | 7 |
| 7. | Údaje o počte zamestnancov ...................................................................................... | 9 |
| 8. | Údaje o aktivitách a prezentácii školy na verejnosti .................................................. | 10 |
| 9. | Údaje o priestorových a materiálno-technických podmienkach školy............................................................................................................................ | 11 |
| 10. | Údaje o finančnom a hmotnom zabezpečení .............................................................. | 12 |
| 11. | Koncepčný zámer rozvoja školy ................................................................................ | 12 |
| 12. | SWOT analýza ............................................................................................................ | 13 |
| 13. | Odporúčania pre rozvoj školy..................................................................................... | 14 |

**Materská škola v Kurimanoch**

**–––––––––––––––––––––––––––––––––––––––––––––––––––––––––––––––––––––––––––**

**Správa**

**o výsledkoch a podmienkach výchovno-vzdelávacej činnosti**

**materskej školy v Kurimanoch za školský rok 2017/2018**

## **Predkladá**: Mgr. Jana Biricová

 riaditeľka MŠ

####  Prerokované v pedagogickej rade MŠ

 dňa 28.9.2018

**Vyjadrenie rady školy:**

Rada školy pre MŠ v Kurimanoch odporúča zriaďovateľovi, Obci v Kurimanoch

**s c h v á l i ť**

správu o výsledkoch a podmienkach výchovno-vzdelávacej činnosti materskej školy

v Kurimanoch za školský rok 2017/2018

Mgr Miroslav Pollák ....................................................

 predseda RŠ pri MŠ

**Stanovisko zriaďovateľa:**

### Obec Kurimany

**s c h v a ľ u j e**

Správu o výsledkoch a podmienkach výchovno-vzdelávacej činnosti materskej školy v Kurimanoch za školský rok 2017/2018

....................................................

 za zriaďovateľa

**Vypracovala**: Mgr. Jana Biricová

 riaditeľka MŠ

**Východiská a podklady:**

1. Vyhláška Ministerstva školstva SR č. 9 / 2006 Z. z. zo 16.12.2005 o obsahu správ

výchovno-vzdelávacej činnosti jej výsledkoch a podmienkach škôl a školských

zariadení.

2. Metodické usmernenie Ministerstva školstva SR č. 10/2006

3. Koncepcia materskej školy

4. Plán práce materskej školy

5.Analýza výchovno-vzdelávacej práce za školský rok 2017/2018, diagnostické záznamy, vyhodnotenia interných projektov, spolupráca so ZŠ v Iliašovciach.

**I. Základné identifikačné údaje o škole**

**1. Názov školy:** Materská škola v Kurimanoch

**2. Adresa školy:** Kurimany 76, 054 01

**3. Telefónne číslo**: 053/ 451 2987

 **4. Elektronická adresa e-mail:** **ms.kurimany@gmail.com**

 **5. Zriaďovateľ:** Obec Kurimany

 **6**. **Vedúci zamestnanci školy:**

|  |  |
| --- | --- |
| Meno a priezvisko | Funkcia |
| Mgr. Jana Biricová | riaditeľka materskej školy ( menovaná od 1.9.2013) |
| Emília Kopkášová  | vedúca školskej jedálne pri MŠ |

**7.** **Údaje o rade školy a iných poradných orgánoch školy**

**7.1. Údaje o rade školy:**

 Rada školy pri MŠ v Kurimanoch bola ustanovená v zmysle § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov po voľbách dňa 20.11.2015.

**Členovia rady školy:**

|  |  |  |  |
| --- | --- | --- | --- |
| **P.č.** | **Meno a priezvisko** | **funkcia** | **Zvolený/delegovaný/ za** |
| **1.** | Mgr. Miroslav Pollák | predseda | za rodičov |
| **2.** | Bc. Zuzana Riššová | podpredseda | za pedagogických zamestnancov |
| **3.** | Ing. Martin Faltin | člen | za zriaďovateľa |
| **4.** | Drahoslava Slejzáková | členka | za nepedagogických zamestnancov |
| **5.** | Andrea Grigerová | členka | za rodičov |

**7.2. Údaje o poradných orgánoch riaditeľa školy:**

 **1. Prehľad poradných orgánov riaditeľa materskej školy:**

1.1.Pedagogická rada – pedagogickí zamestnanci školy

1.2.Pracovné a prevádzkové porady – všetci zamestnanci

 **2**. **Stručná charakteristika systému práce poradných orgánov riaditeľa školy**

 Pedagogická rada zasadala podľa určeného plánu. Obsahom zasadnutí bolo prerokovávanie všeobecne záväzných školských dokumentov – Správu o výchovno-vzdelávacej činnosti, jej výsledkoch a podmienkach školy, informácie o najaktuálnejších a najzávažnejších otázkach výchovno-vzdelávacej činnosti v MŠ,

PR – plnila funkciu: informačnú, rozhodovaciu, formatívnu, kontrolnú a hodnotiacu,

poradnú, odborno-metodickú, riešila plánované koncepčné otázky týkajúce sa výchovy a vzdelávania. Vytvárala priestor na prenos informácií, skúsenosti a poznatkov zo školení organizovaných Metodicko-pedagogickým centrom v Prešove s následným aplikovaním v edukačnom procese.

 Vedenie školy sa schádzalo v prípade potreby na operatívnej porade so zriaďovateľom a riešilo otázky týkajúce sa plnenia príjmov, výber príspevkov od rodičov, organizácie práce zamestnancov, zaoberalo sa pracovnoprávnymi otázkami, hodnotilo plnenie pracovných povinností a dodržiavanie pracovnej doby, technický stav budovy, majetok a jeho údržbu, evidenciu školského majetku a jeho inventarizáciu, materiálne zabezpečenie výchovy a vzdelávania, stolovania a stravovania, zaoberalo sa ochranou zamestnancov ( preventívne prehliadky, školenia).

#### II. Údaje o počte detí v materskej škole

|  |  |
| --- | --- |
| Stav k 15.09.2017 | Stav k 30.06.2018 |
| 2-ročné | 2 | 2-ročné | 0 |
| 3-ročné | 3 | 3-ročné | 4 |
| 4-ročné | 3 | 4-ročné | 3 |
| 5-6 ročné | 5 | 5-6 ročné | 6 |
| spolu | 13 | spolu | 13 |

**III. Údaje o počte predškolákov:**

|  |  |  |
| --- | --- | --- |
| **Počet predškolákov v šk.r.2017/2018** | **Spolu** | **Z toho** |
| **dievčatá** | **chlapci** |
| Zapísaných do 1. ročníka ZŠ | 4 | 2 | 2 |
| **Spolu do ZŠ odišlo** | 4 | 2 | 2 |

Deti v závere predškolského veku získali elementárne základy kľúčových kompetencií dieťaťa predškolského veku, ktorých hlavným cieľom bolo dosiahnuť školskú pripravenosť a získať základy pre rozvíjanie schopnosti učiť sa a vzdelávať po celý život. Deti, ktoré postupujú do 1.ročníka ZŠ získali tieto kľúčové kompetencie :

**1. Psychomotorické kompetencie**

**2. Osobnostné (intrapersonálne) kompetencie**

a) Elementárne základy sebauvedomenia

b) Elementárne základy angažovanosti

**3. Sociálne (interpersonálne kompetencie**

**4. Komunikatívne kompetencie**

**5. Kognitívne kompetencie**

a) Elementárne základy riešenia problémov

b) Elementárne základy kritického myslenia

c) Elementárne základy tvorivého myslenia

**6. U**č**ebné kompetencie**

**7. Informa**č**né kompetencie**

Predprimárneho vzdelávania sa zúčastňovali 4 deti, ktoré mali postúpiť do 1. ročníka

základnej školy. Nultý stupeň vzdelania a osvedčenie o absolvovaní predprimárneho

vzdelávania získali 4 deti.

#### IV. Údaje o výsledkoch hodnotenia podľa poskytovaného stupňa výchovy a vzdelávania

 Úroveň rozvoja osobnosti dieťaťa hodnotíme v súčinnosti s obsahom a cieľmi Inovovaného štátneho vzdelávacieho programu ISCED 0 – predprimárne vzdelávanie, na ktorý nadväzoval Školský vzdelávací program „Svet okolo nás“, pričom boli príležitostne využívané aj prvky alternatívnych pedagogických prístupov. Uplatňoval sa tvorivo humanistický štýl výchovy, zameraný na všestranný rozvoj osobnosti dieťaťa, rešpektujúc jeho osobitosti. Pri evalvácii edukačnej činnosti, ktorá zahŕňa úroveň kognitívneho, percepčno-motorického a sociálno-emocionálneho rozvoja detí sme využívali metódu objektívneho posudzovania s ohľadom na vekové osobitosti detí.

 Kolektív vytváral aj v tomto roku čo najlepšiu priaznivú výchovno-vzdelávaciu klímu, podnetné prostredie s dôrazom na rozvoj tvorivosti, telesnej kultúry, v ktorej sa realizovalo učenie hrou so zameraním na dobrú adaptáciu nových detí a na formovanie elementárnych základov kľúčových kompetencií dieťaťa v predškolskom veku s cieľom dosiahnuť školskú pripravenosť, získať základy pre rozvíjanie schopnosti učiť sa a utvárať predpoklady na ďalšie vzdelávanie.  Koncepčným plánovaním, premyslenou a pripravenou realizáciou edukačného procesu sme aktivizovali deti na aktívne vzdelávanie, získavanie a rozvíjanie nových vedomostí, zručností a návykov so zámerom na skvalitnenie počiatočnej čitateľskej a pisateľskej gramotnosti, zvýšenia informačnej gramotnosti, rozvíjanie a prehlbovanie environmentálnej výchovy a vzdelávania, pohybových aktivít a športovania prostredníctvom hier, hrových činností, pohybového a relaxačného cvičenia, edukačných aktivít obsiahnutých v jednotlivých vzdelávacích oblastiach a zaradených podľa potreby do činností v rámci dňa.

 Stupeň dosiahnutých cieľov v oblasti kognitívneho rozvoja hodnotíme tak, že deti sú schopné využívať v konkrétnej situácii svoje vedomosti a poznatky, majú dostatočné poznatky o sebe, rodine, blízkom i vzdialenejšom okolí. Deti sú zvedavé, s nadšením pozorujú, vnímajú a majú záujem o bezprostredne vnímané okolie, ale zaujímajú ich aj abstraktné témy, ako vesmír, ľudské telo a pod. Úroveň vedomostí a zručností v oblasti poznávacích funkcií zodpovedá ich vekovým a rozvojovým možnostiam. Nedostatky sa prejavujú v zlej sústredenosti detí, v chybnej výslovnosti, nedostatku komunikatívnych schopností.

V kognitívnej oblasti deti dosahovali veku primerané výsledky. Získavali nové poznatky na základe pozorovania, zmyslového vnímania a vlastných skúseností získaných počas pobytu v MŠ a doma. Mali radosť z poznávania prírody, okolitého sveta a všetko čo s  nimi súvisí, upevňovali si nadobudnuté vedomosti a získavali nové.

 V oblasti sociálno – emocionálneho rozvoja na formovanie prosociálneho správania boli využívané v prevažnej miere hry, ktoré sú jednou z najvhodnejších foriem, lebo okrem zážitkovosti poskytujú také zložky, ako tvorivosť, osobnú iniciatívu, kooperáciu a citovú reflexiu.  Deti sa učili pravidlám spoločenského spolužitia a ich vytváraniu v rámci prirodzeného sociokultúrneho prostredia, porozumeniu, základným neverbálnym prejavom, obvyklým v tomto prostredí. Vedia ovládať svoju impulzivitu, samostatne sa dohovoriť o spoločnej činnosti, majú stálejšie záujmy a túžby dosiahnuť určitý cieľ. U nesmelých detí bolo zvyšované ich sebavedomie pochvalou, povzbudením a tým, že boli dávané do vedúcich úloh.

 V oblasti psycho-motorického rozvoja osvojovanie si rôznorodých pohybov kladne pôsobí aj na vôľové vlastnosti a morálne formovanie dieťaťa. Citlivo organizované cvičenia pozitívne ovplyvňovali rozvoj kolektívneho správania, pocitu spolupatričnosti, iniciatívnosti a aktivity. Veľký dôraz bol kladený na rozvoj jemnej motoriky s ambíciou, aby deti plynulo a bez problémov zvládali prechod do základnej školy a nároky kladené na prváka v oblasti písania. V edukačných aktivitách, hrách, ako aj počas celého dňa sa u detí v bežných činnostiach rozvíjali výtvarné a pracovné schopnosti. Deti si uvedomujú svoje zdravie a hodnoty s ním spojené. Všetky telovýchovné činnosti boli postavené na znalosti a rešpektovaní zdravotného stavu, rozdielnych telesných a zmyslových predpokladoch a pohybových možností u jednotlivých detí. Vo veľkej miere boli uplatňované hudobno-pohybové hry, ktoré rozvíjali nielen pohybové kompetencie dieťaťa, ale aj estetiku jeho pohybového prejavu a fantáziu. Spontánny pohyb spojený s recitáciou a spevom pomáhal rozvíjať koordináciu pohybu a rytmu.

*Úroveň rozvoja grafomotorických zručností:*

Výsledky v tejto oblasti sa z roka na rok zlepšujú. Deti majú uvoľnenú ruku, zápästie, grafický materiál držia dominantnou rukou. Vypestovali si návyk na správne držanie tela, sedu pri písaní, držania ceruzky, neotáčanie zošitom, pracovným listom a vzdialenosť očí od papiera. Pri nácviku grafomotorických zručností v pracovných listoch a v zošitoch boli zaraďované grafomotorické a uvoľňovacie cvičenia a postupy. V súčasnej dobe môžeme hodnotiť úroveň grafomotorických zručností kladne. Vizuomotoriku si deti precvičovali navliekaním gorálok, využívaním pracovných techník – lepenie, strihanie, krčenie a skladanie papiera. Technicky správne zvládli konštruovanie z rôznych stavebníc podľa predlohy i podľa vlastných predstáv. Úroveň techniky strihania sa overovala pri strihaní predkresleného tvaru (náročnosť podľa veku). Pozorovaním bolo zistené, že deti prejavujú radosť zo strihania a pomerne dobre ovládajú techniku strihania, majú osvojené základy bezpečnej práce a pracovnej disciplíny.

V. Údaje o počte zamestnancov a plnení kvalifikačného predpokladu pedagogických zamestnancov školy

|  |  |
| --- | --- |
| **Prehľad zamestnancov materskej školy** | **počet** |
| Zamestnanci MŠ spolu | 4 |
| **Z toho pedagogickí zamestnanci** | 2 |
| - kvalifikovaní | 2 |
| - nekvalifikovaní | 0 |
| **Z toho nepedagogickí zamestnanci** | 2 |
| - upratovačka, kuchárka | 1 |
| - školská jedáleň | 1 |

#### VI. Údaje o aktivitách a prezentácii školy na verejnosti

1. **triedne aktivity**
	* svetový Deň mlieka – ochutnávka výrobkov,
	* návšteva Bábkového divadla v SNV – Cirkus Pinka
	* pečieme medovníky
	* karneval s rodičmi
	* MDD – športové dopoludnie
	* rozlúčka s predškolákmi
	* Križovatka - dopravná výchova na školskom dvore
	* návšteva Národopisného múzea v Smižanoch – Remeslo má zlaté dno
	* Národopisné múzeum v Smižanoch – obyčaje v zimnom období
	* Národopisné múzeum v Smižanoch – veľkonočné tvorivé dielne, zvyky
	* Národopisné múzeum v Smižanoch – rozprávka Tri holúbky
	* Hostia v MŠ – Mikuláš – vystúpenie študentov  SPgŠ v Levoči
	* Otĺkaj ma píšťalôčka – ukážka práce ľudového remeselníka – výroba píšťalky, fujary
	* Školský výlet – detské centrum Alex v SNV
2. **aktivity organizované pre verejnosť**

 **-** Mesiac úcty k starším – vystúpenie detí v kultúrnom dome

* + spoločná brigáda rodičov v areáli školy
	+ oslava 40. Výročia MŠ – vystúpenie v kultúrnom dome
	+ Vianočná besiedka – vystúpenie v kultúrnom dome
	+ Deň matiek – kultúrne vystúpenie pre mamičky a staré mamičky v kultúrnom dome v obci

 **3. údaje o projektoch, do ktorých je škola zapojená**

 **-** Pomôž svojej škole a chráň prírodu – Milk Agro súťaž

 Akcie, ktoré organizujeme vyberáme s ohľadom na vekové osobitosti detí a rešpektujeme záujem detí a rodičov. Dopĺňame nimi výchovno-vzdelávacie plány pre deti materských škôl.

Pedagógovia dbajú na to, aby každá akcia mala pre deti význam, aby si z nej dieťa odnieslo čo najviac poznatkov, aby ho obohatila vo všetkých vývinových stránkach. Deti na akciách formou interakcie získavali a zdokonaľovali svoje zručnosti. Akcie obohacujú život deti v MŠ. Pre deti sú príťažlivé .

Organizovať mimoškolské akcie je pre jednotriednu MŠ náročné, ale pre spestrenie činnosti detí v MŠ je to potrebné a prínosné.

**Pozitíva:**

- akcie sa plnili podľa plánu a korešpondovali s výchovno-vzdelávacím plánom

- výchovno-vzdelávaciu prácu obohacovali

- deti na nich získali komunikačné zručnosti, rozvíjali si jemnú motoriku, získali zručnosti práce s rôznymi materiálmi, získali všeobecný rozhľad z rôznych oblasti napr. veda a technika, kultúra – divadlo, hudba, literatúra, príroda, vesmír, človek a zdravie, akcie zábavného charakteru a ďalšie.

- ochota a úsilie učiteliek zúčastňovať sa akcií aj napriek sťaženej organizácii práce na jednotriednej MŠ

**Negatíva:**

- sťažené organizačné podmienky pri presunoch detí na akcie (učiteľky často pracujú nadčas

základného úväzku práce s deťmi)

VII. Údaje o priestorových a materiálno-technických podmienkach školy

 Materská škola je jednotriedna. Poskytuje celodennú starostlivosť deťom vo veku od troch do šiestich rokov. Poskytuje deťom aj možnosť poldenného pobytu. Je umiestnená v prízemnej budove. Nachádza sa v nej jedna trieda, ktorá slúži v popoludňajšom čase aj ako spálňa. Okrem toho má škola jedáleň, kuchyňu, riaditeľňu, izolačnú miestnosť, sociálne zariadenie a sklad hračiek. V suteréne je plynová kotolňa. Z triedy sa možno dostať na slnečnú terasu s kovovým zábradlím. Budova je 40 rokov stará, v ktorej sa postupne realizovali potrebné opravy. Vymenili sa okná a dvere, zrealizovalo sa zateplenie budovy, opravená bola terasa, vybudované nové dopravné ihrisko. Zrealizovala sa rekonštrukcia WC a umývarky, v jedálni je nová podlaha, odstránilo sa staré obloženie, bolo vymenené osvetlenie. Zároveň bola uskutočnená rekonštrukcia v kuchyni – nové obloženie, WC pre kuchárku. Naďalej je však potrebné urobiť rekonštrukciu oplotenia okolo areálu školy. V triede je potrebné vymeniť elektrické vedenie, odstrániť staré obloženie, nová podlaha a dvere.

Výtvarný materiál, kancelárske potreby a drobný úžitkový materiál je zakúpený podľa požiadaviek a potreby.

Zakúpili sme nové didaktické pomôcky na rozvoj priestorovej orientácie, jemnej motoriky, pamäti, grafomotoriky.

Taktiež bola obnovená školská knižnica – doplnené boli odborné pedagogické publikácie a detské rozprávkové knihy.

VIII. Údaje o finančnom a hmotnom zabezpečení výchovno-vzdelávacej činnosti školy

1. dotácie zo štátneho rozpočtu – predloží zriaďovateľ - Obec Kurimany
2. príspevky na čiastočnú úhradu nákladov spojených s hmotným zabezpečením školy od rodičov alebo inej osoby, ktorá má voči žiakovi vyživovaciu povinnosť: prijatý príspevok : 324,- € , odvedený príspevok: 410,26 €, zostatok v pokladni : - 88,30- €

IX. Cieľ, ktorý si určila škola v koncepčnom zámere rozvoja školy na príslušný školský rok a vyhodnotenie jeho plnenia

 Materská škola pracovala podľa vypracovanej dlhodobej koncepcie a jej zamerania**.** Koncepčný zámer bol pravidelne prerokovaný na zasadnutiach rady školy. Plynulú výchovno-vzdelávaciu činnosť zabezpečovalo efektívne plánovanie cieľov a úloh zo Školského vzdelávacieho programu.

 Cieľomkoncepčného zámeru bolo viesť deti k slovenskému národnému povedomiu a slovenskej štátnosti, prehlbovaním vlasteneckej výchovy i využívaním regionálnych a lokálnych zvyklostí,posilňovať citový vzťah k rodine, poznávať zvyky a tradície, pozdvihnúť environmentálne vedomie detí predškolského veku, zaradiť vlasteneckú a environmentálnu výchovu do výchovno-vzdelávacieho procesu, zabezpečiť systematickú

prípravu predškolákov na vstup do prvého ročníka ZŠ. Zamerali sme sa na uplatňovanie kvalitnej predprimárnej výchovy, rešpektovali sme potreby, záujmy a osobnosť dieťaťa, podporovali sme individualitu a jedinečnosť každého dieťaťa.

 Úlohy zaradené do koncepcie školy rozvíjali osobnosť samostatného, zdravo sebavedomého, tvorivého jedinca cestou prirodzenej výchovy. Každé dieťa bolo vedené k maximálnemu rozvoju fyzickej, psychickej a sociálnej samostatnosti. Deti sa naučili základným zručnostiam a vedomostiam dôležitým pre celý ďalší život. Prioritnou činnosťou školy bola zodpovedná príprava 5-6 roč. detí na vstup do 1. ročníka ZŠ. V pedagogickom procese školy sa uplatňovali prvky dramatizácie a tvorivej dramatiky. Efektívnosť procesu vo vzťahu ku koncepcii školy, zameraniu školy, cieľov školy sa zabezpečovala cez konkrétne plánovanie primeraných úloh, s využívaním správnych organizačných foriem a metód práce. Dominantným prostriedkom rozvoja bola  h r a . Pri hrách boli učiteľky iba poslucháčkami, poradkyňami, pomocníčkami, pozorovateľkami, spoluhráčkami a pod.

V školskom roku 2017/2018 bolo koncepčným cieľom podnecovať zamestnancov k zvyšovaniu vedomostnej úrovne zúčastňovaním sa odborných seminárov a školení. Vo vzťahu k rodičom vytvárať kvalitný informačný systém a zapájať ich do činností smerujúcich k zveľaďovaniu interiéru a exteriéru, ako aj zlepšovaniu edukačnej činnosti. Vo vzťahu k deťom vytvárať kľudné, príjemné, podnetné prostredie vedúce k ich aktivite, zvedavosti a poznávaniu.

X. Oblasti, v ktorých škola dosahuje dobré výsledky, a oblasti, v ktorých sú nedostatky a treba úroveň výchovy a vzdelávania zlepšiť vrátane návrhov opatrení

|  |  |
| --- | --- |
| Silné stránky | Slabé stránky |
| 🞟Rozširovanie odborných znalostí a právneho vedomia pedagogických pracovníkov | 🞟Slabá motivácia k lepším výkonom z dôvodu neuznania statusu učiteľa spoločnosťou |
| 🞟Tvorivo-humanistický prístup učiteliek k výchove a vzdelávaniu detí predškolského veku | 🞟Existenčné podmienky |
| 🞟Vysoké pracovné nasadenie učiteliek |  |
| 🞟Obohacovanie výchovno-vzdelávacej činnosti o zaujímavé aktivity |  |
| 🞟Starostlivosť o estetické vnútorné a vonkajšie prostredie školy |  |
| 🞟Fungujúci systém výučby s využitím tvorivej dramatiky |  |
| 🞟flexibilnosť zamestnancov pri plnení pracovných úloh |  |
| Príležitosti | Riziká |
| 🞟Dobré podmienky pre výchovu a vzdelávanie – dobrá poloha budovy | 🞟Nepriaznivý demografický vývoj |
| 🞟Typizovaná budova pre MŠ, vlastná kuchyňa a jedáleň | 🞟Nedostatok finančných prostriedkov |
| 🞟Priestranná záhrada s dostatkom zelene |  |
| 🞟Dobré podmienky pre tvorivosť učiteľov a možnosť realizácie |   |

**Odporúčania pre rozvoj školy:**

**-** realizovanievýchovno-vzdelávacej činnosti podľa inovovaného Školského vzdelávacieho programu

- spolupracovať s odbornými inštitúciami na rozvoj školy

- naďalej zvyšovať úroveň samo vzdelávania učiteliek prostredníctvom dostupnej odbornej literatúry a účasťou na odborných seminároch

- prostredníctvom násteniek, schôdzok, individuálnymi konzultáciami rozvíjať komunikáciu rodič – učiteľka – vedenie školy

- sledovať internetovú stránku Ministerstva školstva SR a MPC v Prešove

- vytvoriť vhodné prostredie zabezpečujúce aktívny tvorivý výchovno-vzdelávací proces

a) centrá aktivít s daným materiálnym vybavením,

b) výchovno-vzdelávací prístup zabezpečovaný tvorivo-humanistickým spôsobom,

c) spolupracovať so  ZŠ v Iliašovciach

d) individuálne plánovanie edukačného procesu podľa úvahy a potrieb učiteľky

- aktívne spolupracovať s Radou školy a Rodičovským združením pri MŠ,

V Kurimanoch 28.9.2018 Mgr. Jana Biricová

 riaditeľka školy